# **Výzva na predkladanie ponúk**

na predloženie cenovej ponuky na dodanie tovaru **„CIZS Liptovská Teplá – infraštruktúra IKT“** v rámci  verejného obstarávania podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**1. Identifikácia verejného obstarávateľa:**

Obchodné meno: Obec Liptovská Teplá

Sídlo: Liptovská Teplá 142, 034 83  Liptovská Teplá

Štatutárny zástupca: Milan Kašák, starosta obce

IČO: 00 315 435

 DIČ: 2020589626

 **E-mail:**  obecliptovskatepla@stonline.sk

**Web:** [https://www.liptovskatepla.sk](https://www.liptovskatepla.sk/)

 **Predmet a druh zákazky:**

Názov predmetu zákazky: **„CIZS Liptovská Teplá – infraštruktúra IKT“**

Poskytovateľ NFP: MZ SR

Druh zákazky: Tovary

Typ zmluvy: Kúpna zmluva

1. **Miesto predloženia/doručenia ponuky:** ponuky jepotrebné doručiť e-mailom na mikulova@torvo.sk **do 23.02.2021 do 16:00 hod.**
2. **Kontaktná osoba na prevzatie ponuky:** ponuky je potrebné doručiť elektronicky, kontaktná osoba: Mgr. Jana Mikulová, telefón: 0908050348, e-mail: mikulova@torvo.sk

1. **Predmet obstarávania:** Predmetom zákazky je dodávka IKT pre CIZS Liptovská Teplá. Podrobný opis IKT tvorí Prílohu č. 1 tejto výzvy.
2. **Typ zmluvy, ktorá bude výsledkom verejného obstarávania:** kúpna zmluva
3. **Podrobný opis predmetu zákazky (predmetu obstarávania):** Predmetom zákazky je dodávka IKT pre CIZS Liptovská Teplá. Podrobný opis IKT tvorí Prílohu č. 1 tejto výzvy.

Predmetom obstarávania je dodávka, rozbalenie, inštalácia a spustenie do prevádzky infraštruktúry IKT do Centra integrovanej zdravotnej starostlivosti Liptovská Teplá, vrátane servisného zásahu technika v prípade poruchy do 12 hodín v trvaní dvoch rokov odo dňa odovzdania a prevzatia predmetu zákazky.

1. **Predpokladaná hodnota zákazky:** 11 883,28 EUR bez DPH.
2. **Miesto a termín dodania predmetu zákazky:** Obec Liptovská Teplá
3. **Lehoty na dodanie alebo dokončenie predmetu zákazky alebo trvanie zmluvy:** predpokladaná lehota dodania tovaru v kalendárnych dňoch je 60 kalendárnych dní od nadobudnutia účinnosti kúpnej zmluvy.
4. **Zatriedenie podľa CPV**: [30200000-1 - Počítačové zariadenia a spotrebný materiál](http://www.cpv.enem.pl/sk/30200000-1)
5. **Možnosť predloženia ponuky na celý predmet zákazky, resp. jeho časť:** Uchádzač predloží ponuku na celý predmet obstarávania.
6. **Spôsob tvorby ceny:** Uchádzačom ponúknutá cena musí byť vyjadrená v Eurách, predložená cena bez DPH, DPH a cena s DPH. Cena za službu musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
7. **Súťažné podklady k výzve na predloženie cenovej ponuky:** súťažné podklady nie sú vypracované, všetky potrebné údaje sú uvedené vo výzve na predkladanie ponúk
8. **Financovanie predmetu zákazky:** Integrovaný regionálny operačný program
9. **Lehota na predloženie ponuky:** 23.02.2021 do 16:00 hod.
10. **Spôsob predloženia ponuky:** ponuky jepotrebné doručiť e-mailom na mikulova@torvo.sk
11. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** jediným kritériom je najnižšia cena v EUR bez DPH.
12. **Pokyny na zostavenie ponuky:** ponuku je potrebné vyhotoviť v 1 vyhotovení

Požadujeme, aby ponuka obsahovala nasledovné doklady a údaje:

* 1. **Identifikačné údaje uchádzača:** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky na ktorú sa ponuka predkladá.
	2. **Cenovú ponuku – ocenený výkaz výmer:** uchádzač predloží výkaz výmer, ktorý tvorí prílohu č.1 tejto výzvy
	3. **Čestné vyhlásenie podľa § 32 ods. 1 písm. f)**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
	4. **Podpísaný návrh kúpnej zmluvy,** ktorý tvorí prílohu č.2 tejto výzvy
1. **Otváranie ponúk:** 23.02.2021 o 16:45 hod. na adrese Ing. Richard Tomík, Pri trati 15/A, 820 11 Bratislava.
2. **Postup pri otváraní ponúk:** otváranie ponúk bude neverejné
3. **Lehota viazanosti ponúk**: Uchádzač je svojou ponukou viazaný od uplynutia lehoty na predkladanie ponúk nie dlhšie ako 12 mesiacov od uplynutia lehoty na predkladanie ponúk podľa § 46 zákona.
4. **Osoby určené pre styk so záujemcami a uchádzačmi:** kontaktná osoba: Mgr. Jana Mikulová, telefón: 0908050348, e-mail: mikulova@torvo.sk
5. **Ďalšie informácie:** Verejný obstarávateľ si vyhradzuje právo zrušiť realizáciu zákazky s úspešným uchádzačom, ak v procese overovania verejného obstarávania bude zistené porušenie princípov a postupov verejného obstarávania pre zadávanie zákazky s nízkou hodnotou, podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov. Verejný obstarávateľ si vyhradzuje právo neprijať takú finančnú ponuku, ktorej výška na dodanie predmetu zmluvy je vyššia ako je limit určený pre tento druh zákazky. Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Musí byť vyhotovená písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný. Verejný obstarávateľ si vyhradzuje právo prieskum nevyhodnocovať a zrušiť ho, ak ani jeden uchádzač nedoručil ponuku, ani jedna z predložených ponúk nezodpovedá požiadavkám určených verejným obstarávateľom, ak sa podstatne zmenili okolnosti, za ktorých bola súťaž vyhlásená a nebolo možné ich predvídať alebo, ak bude predložená iba jedna ponuka. Verejný obstarávateľ môže požiadať uchádzača o vysvetlenie ponuky. V procese vyhodnocovania ponúk verejný obstarávateľ použije postupy uvedené v § 40 a § 53 zákona o verejnom obstarávaní. Uchádzača, ktorého ponuka splní podmienky a požiadavky uvedené vo Výzve a bude vyhodnotená ako úspešná, verejný obstarávateľ vyzve k rokovaniu o uzavretí zmluvy. Ostatným uchádzačom verejný obstarávateľ oznámi ako sa umiestnili v procese verejného obstarávania. Po vyhodnotení ponúk bude všetkým uchádzačom elektronicky odoslané oznámenie o výsledku vyhodnotenia na kontaktný e-mail. Všetky dodávky súvisiace s realizáciou predmetu zákazky musia byť dodané ako nové dodávky / tovary – nie je prípustné dodať tovary staršie, repasované, použité a pod./

***Zodpovedný za vykonanie prieskumu trhu:***

Milan Kašák, starosta obce

***Osoba zodpovedná za verejné obstarávanie v zmysle ZVO:***

Ing. Richard Tomík

Liptovská Teplá, 15.02.2021